**Kjære foreldre og foresatte – informasjon og invitasjon fra håndballen**

Vi gratulerer, fordi det er det virkelig grunn til! Du og din familie er nå tilknyttet Varhaug Idrettslag, og det er noe å være glad for.

Vi har Norges råeste idrettshall. I tillegg til mange flotte tilbud, har vi trenere, foreldre, og utøvere som ønsker, vil og kan gi barna dine viktige og verdifulle opplevelser og utfordringer som de vil ta med seg resten av livet. Alt dette er støttet av et lokalt og engasjert næringsliv og en dugnadsånd det ikke finnes maken til.   
Hensikten med dette skrivet, og 3 tilsvarende skriv, er å si litt om hva det vil si å ha et barn som er engasjert i håndballen.

Vi gjør dette fordi vi i arbeidet med langtidsplanen, har oppdaget at det er mange foreldre, som oss, som faktisk ikke vet hva det innebærer å ha barnet sitt engasjert i håndballen. Det er ikke gitt at man vet hva miniserie, aktivitetsserie, og seriespill faktisk innebærer. Vi ønsker med dette at flere foreldre engasjerer seg for å gjøre håndballgruppa vår enda bedre.

Dette første skrivet gir kort informasjon om treningsmengde og turneringer for de ulike aldersgruppene. Neste skriv vil være mer detaljert innenfor de ulike aldersgruppene. Tredje skriv vil omhandle langtidsplanen for Varhaug Håndball, og det siste skrivet er informasjon om kommende sesong. Gled dere!

**Minihåndball**: 6-8 år, trener 1 gang pr uke, har 4 turneringer i sesongen

**Aktivitetsserien**: 9-11 år, trener 2 ganger pr uke, har ca 7 turneringsdager i sesongen. Går fra liten til stor bane

**Seriespill**: Fra 12 år, antall kamper varierer noe i de ulike sesongene. Fra 10 år er lagene med på Umbrocup i Kristiansand, en helg i slutten av april.

**For håndballstyret,  
Trond Gjermund Haugen**